Rudolph Fentz
Rudolph Fentz on tuntud kui fiktiivne ajarändur 1876. aastast 1950. aastasse. Väidetavasti ilmus vanaaegsetes riietes tundmatu mees 1950. aasta juunis New Yorgi tänavale ja jäi kohe pärast seda auto alla. Tema läbiotsimisel leiti 19. sajandi raha ja dokumendid, mis võimaldasid teda identifitseerida kui 1876. aastal kaduma läinud Rudolph Fentzi. Juhtumi kirjeldust on korratud arvukates paraväljaannetes. Tegelikult on kogu lugu väljamõeldis ja pärineb 1951. aastal ilmunud Jack Finney novellist.